CELEX: 62014CN0130
Language: sk
Date: 2014-03-20 00:00:00
Title: Vec C-130/14: Žaloba podaná 20. marca 2014 – Európska komisia/Belgické kráľovstvo

26.5.2014   
            
            
               SK
            
            
               Úradný vestník Európskej únie
            
            
               C 159/16
            
         Žaloba podaná 20. marca 2014 – Európska komisia/Belgické kráľovstvo
   (Vec C-130/14)
   2014/C 159/22
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: W. Mölls, J.-F. Brakeland, splnomocnení zástupcovia)
   
      Žalovaný: Belgické kráľovstvo
   
      Návrhy žalobkyne
   
   
               —
            
            
               určiť, že Belgického kráľovstva si tým, že zachovalo v platnosti predpisy odmietajúce daňovníkom nerezidentom, ktorých príjmy boli výlučne alebo takmer výlučne nadobudnuté v Belgicku (vo Valónskom regióne), požívať výhodu zníženia dane z príjmu fyzických osôb priznanú daňovníkom tuzemcom s bydliskom vo Valónskom regióne vyplývajúcu z dekrétu z 3. apríla 2009 o zriadení Valónskeho investičného fondu (Caisse d'Investissement de Wallonie) a zavádzajúcom zníženie dane z príjmu fyzických osôb, ak tieto osoby upíšu akcie alebo dlhopisy tohto fondu, nesplnilo povinnosti, ktoré mu vyplývajú z článku 45 Zmluvy o fungovaní Európskej únie a článku 28 Dohody o Európskom hospodárskom priestore,
            
         
               —
            
            
               zaviazať Belgické kráľovstvo na náhradu trov konania.
            
         
      Žalobné dôvody a hlavné tvrdenia
   
   Dekrétom Valónskeho regiónu z 3. apríla 2009 sa znížene dane z dôvodu upísania akcií alebo dlhopisov vydaných Valónskym investičným fondom priznáva len obyvateľom Valónskeho regiónu. Komisia tvrdí, že také ustanovenie predstavuje diskrimináciu voči daňovníkom nerezidentom, ktorých príjmy boli výlučne alebo takmer výlučne nadobudnuté v Belgicku. V dôsledku toho je aj nezlučiteľné s článkami 45 ZFEÚ a 28 Dohody o Európskom hospodárskom priestore, ako ich vykladá Súdny dvor vo veciach Schumacker (1) a Wielockx (2).
   
      (1)  Rozsudok Schumacker, C-279/93, EU:C:1995:31.
   
      (2)  Rozsudok Wielockx, C-80/94, EU:C:1995:271.